stanford-oval/wikipedia huggingface dataset:
Dentaldepot

| Oy Dentaldepot Ab |
| --- | --- |
Perustettu:  1900
Perustaja:  mm. Matti Äyräpää
Toimitusjohtaja:  1910–1960 Axel Salingre 1960–1979 Ulrika Rotkirch
Kotipaikka:  Helsinki
Toiminta-alue:  Suomi
Toimiala:  maahantuonti ja tukkukauppa
Tuotteet:  hammaslääkärilaitteet ja -tarvikkeet
Henkilöstö:  yli 100 (1960-luku)
Omistaja:  Axel Salingre ym., 1979–1994 Instrumentarium
Infobox OKVirheellinen NIMI-arvo: 
Dentaldepot toimi 1920-luvulta 1980-luvulle Helsingin Eteläranta 2:ssa.
Oy Dentaldepot Ab, kutsumanimeltään Depo, oli vuosina 1900–1994 toiminut hammaslääketieteellisten instrumenttien maahantuoja ja tukkukauppa, jolla oli vuosikymmeniä käytännössä monopoliasema Suomessa.
Historiaa

Dentaldepot’n perusti vuonna 1900 nimellä Ab Finska Dental Depoten seitsemän suomalaista hammaslääkäriä, heidän joukossaan suomalaisen hammaslääketieteen keskeinen hahmo Matti Äyräpää. Yritys aloitti ostamalla leskirouva Inez Olanderilta hänen miehensä jäämistön, pienehkön hammastarvikevalikoiman, ja aloitti sitten oman maahantuonnin. Liike sijaitsi aluksi Wreden kauppakujalla Helsingin Pohjoisesplanadin ja Aleksanterinkadun välillä. Sieltä liike muutti Korkeavuorenkadulle ja vuonna 1922 Eteläranta 2:een.
Yhtiön ensimmäinen toimitusjohtaja oli hammaslääkäri Axel Aspelund (1868–1932) ja häntä seurasi vuodesta 1910 Tukholmassa ja Yhdysvalloissa opiskellut hammaslääkäri Axel Salingre, josta tuli vähitellen myös yrityksen pääomistaja. Salingren kuoltua 1960 Dentaldepot’n toimitusjohtajaksi nousi hänen tyttärensä Ulrika Rotkirch, joka hoiti tehtävää 19 vuotta.
Axel Salingre piti alusta asti hammaslääkäritarvikkeiden markkinat tiukasti Dentaldepot’n hallussa niin, että sen kanssa kilpailemaan alkaneet yritykset pysyivät kannattamattomina ja päätyivät edullisesti Dentaldepot’n omistukseen. Salingre seurasi tarkoin alan nopeata kehitystä ja lisäsi liikkeen tuotevalikoimaan tärkeitä uutuuksia. Hän perusti omistamaansa Eteläranta 2:n taloon oman hammaslaboratorion, joka palveli koko maata kymmenkunnan työntekijän voimin.
Dentaldepot sai itselleen kaikki haluamansa laitevalmistajien edustukset ja oli kansainvälisesti tunnettu ja tunnustettu alan tukkukauppa. Alan uutuuksiin perehdyttämiseksi yritys alkoi järjestää hammaslääkäreille ja -teknikoille koulutusta ja kursseja, vuosikymmeniä ennen kuin alan ammattikunnat alkoivat itse järjestää täydennyskoulutusta.
Sotien jälkeen Dentaldepot ryhtyi myös valmistamaan omaa amalgaamia hammaspaikkauksia varten sekä omaan suunnitteluun perustuvaa hammaslääkärin potilastuolia, jonka valmistamiseksi hankittiin tilat Helsingin Munkkisaaresta. Yritys rakensi koko Suomen kattavan myynti- ja huoltoverkoston, joka käsitti noin 20 toimipistettä. 1960-luvulla Dentaldepot työllisti yli sata henkeä.
Dentaldepot’n monopolia muistuttava asema säilyi 1970-luvulle saakka, kunnes sen kilpailijaksi vuonna 1937 perustettu Hammasväline Oy siirtyi Oriolan omistukseen ja tehosti toimintaansa. Vuonna 1979 Dentaldepot myytiin Instrumentariumille, joka siirsi sen Etelärannasta ensin Konalaan ja sitten Espoon Vitikkaan ja alkoi saneerata yritystä. Instrumentarium lakkautti Dentaldepot’n tappiollisena 1994. Virallisesti yhtiö sulautui Instruun vuoden 2003 lopussa.
Aiheesta muualla

Dentaldepotin yhtiöhistoriaa (porssitieto.fi)
Dmitri Romanov (ampuja)

| Mitalit> Maa:   Venäjä.Poikien ammunta.MM-kilpailut  | Mitalit> Maa:   Venäjä.Poikien ammunta.MM-kilpailut  | Mitalit> Maa:   Venäjä.Poikien ammunta.MM-kilpailut  | Maa:   Venäjä> Poikien ammunta. |
| --- | --- | --- | --- |
|  Kultaa | Lahti 2002 | 10 m olympiakivääri, sekajuoksut |  |
|  Kultaa | Lahti 2002 | 10 m olympiakivääri, joukkue |  |
|  Kultaa | Zagreb 2006 | 10 m liikkuva maali |  |
|  Kultaa | Zagreb 2006 | 10 m liikkuva maali, sekajuoksut |  |
|  Kultaa | Zagreb 2006 | 10 m liikkuva maali, joukkue |  |
|  Kultaa | Zagreb 2006 | 10 m liikkuva maali, sekajuoksut, joukkue |  |
|  Kultaa | Zagreb 2006 | 50 m liikkuva maali, joukkue |  |
|  Hopeaa | Lahti 2002 | 10 m olympiakivääri |  |
|  Hopeaa | Lahti 2002 | 50 m villikarju, joukkue |  |
|  Hopeaa | Zagreb 2006 | 50 m liikkuva maali |  |
|  Hopeaa | Zagreb 2006 | 50 m liikkuva maali, sekajuoksut, joukkue |  |
|  Pronssia | Lahti 2002 | 10 m olympiakivääri, sekajuoksut, joukkue |  |
|  Pronssia | Zagreb 2006 | 50 m liikkuva maali, sekajuoksut |  |
Miesten ammunta
| MM-kilpailut  | MM-kilpailut  | MM-kilpailut  |  |
|  Kultaa | Plzeň 2008 | 10 m liikkuva maali, sekajuoksut, joukkue |  |
|  Kultaa | Heinola 2009 | 10 m liikkuva maali, sekajuoksut |  |
|  Kultaa | Heinola 2009 | 10 m liikkuva maali, joukkue |  |
|  Kultaa | Heinola 2009 | 10 m liikkuva maali, sekajuoksut, joukkue |  |
|  Kultaa | Heinola 2009 | 50 m liikkuva maali, joukkue |  |
|  Hopeaa | Plzeň 2008 | 50 m liikkuva maali, sekajuoksut, joukkue |  |
|  Pronssia | Plzeň 2008 | 10 m liikkuva maali, joukkue |  |
|  Pronssia | Heinola 2009 | 10 m liikkuva maali |  |
Dmitri Romanov (s. 1987) on venäläinen riistamaaliampuja ja maailmanmestari.
Romanov on osallistunut MM-kilpailuihin sekä poikien että miesten sarjassa. Poikien sarjassa hän on kerännyt seitsemän kultaa, neljä hopeaa ja kaksi pronssia. Miesten sarjassa Romanovilla on viisi kultaa, hopea ja kaksi pronssia.
Dariusz Wdowczyk

| 0 | 1 | 2 |
| --- | --- | --- |

Henkilötiedot
Syntymäaika: 25. syyskuuta 1962 (ikä 62)
Syntymäpaikka: Varsova, Puola
Seura
Seura: –
Tehtävä: päävalmentaja
Seurat
| Vuodet | Seura | O (M) |
| 1979–1983 1983–1990 1990–1994 1994–1998 1998 |  Gwardia Varsova  Legia Varsova  Celtic  Reading  Polonia Varsova |   206 (17) 116 (4) 82 (0) 5 (0) |
Maajoukkue
| 1984–1992 |  Puolan maajoukkue | 53 (2) |
Valmennusura
1998 1998–2000 2000–2001 2001–2002 2002–2004 2005–2007 2007–2008 2013–2014 2016 2017:  Polonia Varsova (apuv.)  Polonia Varsova  Wisła Płock  Widzew Łódź  Korona Kielce  Legia Varsova  Polonia Varsova  Pogoń Szczecin  Wisła Krakova  Piast Gliwice
 Seurajoukkueuran tilastot kattavat vain kansalliset sarjat.
Dariusz Wdowczyk (s. 25. syyskuuta 1962) on puolalainen jalkapallovalmentaja ja entinen puolustaja.
Ura pelaajana

Wdowczyk aloitti pelaajauransa Gwardia Varsovassa, mutta läpimurtonsa hän teki kaupungin ykkösjoukkueessa Legia Varsovassa. Hän edusti Legiaa kuusi kautta ja pelasi yli 200 ottelua seuran paidassa. Wdowczykin pelivuosina 1983–1989 Legia ei onnistunut voittamaan Puolan mestaruutta ja palkintokaappiin kertyi vain kaksi Puolan cupin mestaruutta. Kesällä 1990 Wdowczyk siirtyi Celticiin, jossa puolalaispuolustaja viihtyi neljä kautta ja sai mukavasti vastuuta skottiseuran puolustuksessa.
Kesällä 1994 Celtic siirtyi Readingiin, jossa pelasi neljä kautta. Wdowczyk palasi vielä vuonna 1998 kotimaahansa ja lopetti uransa Polonia Varsovassa tammikuussa 1999.
Wdowczyk oli maajoukkuetasolla yksi Puolan kantavia puolustajia 1980-luvun lopulla. Hänelle kertyi 53 maaottelua, mutta hän ei ollut mukana ainoissa arvokisoissa joihin Puola tuolloin selvisi eli MM-kisoissa 1986.
Meriitit pelaajana

Puolan cup: 1989, 1990
Ura valmentajana

Wdowczyk aloitti valmennusuransa kesällä 1998, kun hänestä tuli edustamansa Polonia Varsovan apuvalmentaja. Marraskuussa hän nousi päävalmentajaksi ja lopetettuaan pelaajauransa vuoden vaihteessa Wdowczyk keskittyi Polonian valmentamiseen. Hän luotsasi joukkueen yllättäen Puolan mestariksi kaudella 1999/2000. Mestaruus oli seuran historian toinen ja edellisestä oli kulunut aikaa 54 vuotta. Joulukuussa 2000 Wdowczyk siirtyi yllättäen Wisła Płockin päävalmentajaksi. Hän sai potkut seurasta jo toukokuussa 2001.
Tämän jälkeen Wdowczyk valmensi Widzew Łódźia ja Korona Kielceä vailla suurempaa menestystä. Syyskuussa 2005 hänestä tuli Legia Varsovan päävalmentaja. Hänen johdollaan Legia voitti liigamestaruuden kaudella 2005/06. Huonot tulokset johtivat Wdowczykin potkuihin huhtikuussa 2007.
Legia-pestinsä jälkeen hän toimi skotlantilaisen Livingstonin urheilutoimenjohtajana, kunnes palasi lokakuussa 2007 valmentajaksi kotimaahansa Polonia Varsovan joukkueeseen. Menestys oli aiempaa vaisumpaa ja hän sai potkut keväällä 2008.
Oltuaan pitkään sivussa valmennustehtävistä, Wdowczyk palasi maaliskuussa 2013 Pogoń Szczecinin peräsimeen. Hän pelasti seuran putoamiselta liigasta ja kaudella 2013/14 seura sijoittui liigan runkosarjassa neljänneksi. Mestaruus-play-offs-vaiheessa Pogon kuitenkin hyytyi ja oli lopulta seitsemäs. Hän sai lopulta potkut seurasta lokakuussa 2014.
Maaliskuussa 2016 Wdowczyk palasi valmennustehtäviin Wisła Krakovan uutena päävalmentajana. Kausi 2016/17 lähti seuran osalta heikosti käyntiin ja krakovalaisten juututtua Ekstraklasan keskikastiin Wdowczyk erosi tehtävistään lokakuussa 2016.
Maaliskuussa 2017 Wdowczykista tuli Piast Gliwicen päävalmentaja. Wdowczyk pelasti Piastin putoamiselta liigasta ja nosti joukkueen alemman loppusarjan hyvien esitysten myötä kymmenenneksi. Kausi 2017/18 lähti kuitenkin vaisusti liikkeelle ja seurajohto erotti Wdowczykin syyskuun puolivälissä 2017.
Meriitit valmentajana

Puolan mestaruus (2): 2000, 2006
Puolan liigacup: 2000
Puolan supercup: 2000
Crowley Liner Services

| Crowley Liner Services Inc>  |
| --- | --- |
Perustettu:  1954
Puheenjohtaja:  Thomas B Crowley
Kotipaikka:  Jacksonville, Florida, Yhdysvallat
Toimiala:  merikuljetukset
Liikevoitto:  $200 milj.
Henkilöstö:  1 200
Emoyhtiö:  Crowley Maritime
Infobox OKVirheellinen NIMI-arvo: 
Crowley Liner Services (aikaisemmin Crowley Caribbean Transport (CCT)) on vuonna 1954 perustettu yritys. Yritys kuljettaa rahtia vesitse ja sen kotipaikka on Jacksonville, Floridassa, Yhdysvalloissa. Crowley Liner Services on yhdysvaltalaisen Crowley Maritimen omistuksessa.
Alun perin yritys oli nimeltään Coordinated Caribbean Transport. Yhtiön laivasto koostui alkujaan kahdesta aluksesta, jotka olivat alun perin maihinnousualuksia. Yhtiö kuljetti pääasiassa maanviljelyn tuotteita Karibialta Yhdysvaltoihin. Yhdysvalloista etelään alukset kuljettivat teollisuustarvikkeita. Alusten pysähdyspaikkoja olivat Peru, Ecuador, Costa Rica, Panama, Jamaika, Haiti ja Dominikaaninen tasavalta. Vuonna 1986 Crowley Maritime osti Coordinated Caribbean Transportin ja muutti yhtiön nimen muotoon Crowley Caribbean Transport. Osto lisäsi Crowley Maritimen 400 aluksen laivastoa kuudella aluksella.
Aiheesta muualla

Crowley Maritime (englanniksi)
Crowd surfing

Crowd surfingia yhdysvaltalaisessa Music Midtown -tapahtumassa vuonna 1997.
Crowd surfingia välttämään kehottava kyltti vuoden 2004 Reading Festivalilla.
Crowd surfing (suom. ”yleisösurffaus”) tarkoittaa ”surffaamista” makuullaan väkijoukon, esimerkiksi konsertin tai festivaalitapahtuman yleisön, kohotettujen käsien varassa. Vuonna 2000 Roskilden musiikkifestivaaleilla kuoli yhdeksän ihmistä, joiden kuolemassa crowd surfingia pidettiin ainakin osatekijänä. Sen johdosta crowd surfing kiellettiin monissa tapahtumissa. Toisaalta keinoa voidaan käyttää myös hyväksi, jos tiiviin yleisön joukosta on esimerkiksi saatava joku nopeasti ensiapuun.
Yksi crowd surfingin muoto on stage diving (”lavalta sukeltaminen”). Siinä esiintyjä hyppää lavalta yleisön kannateltavaksi, minkä jälkeen yleisö käsiensä varassa liikuttelee esiintyjää väkijoukossa. Pienemmissä konserteissa on harvinaista, että esiintyjä hyppää yleisön varaan. On aina olemassa vaara, että väki väistää pois alta tai ei jaksa kannatella hyppääjää. Esimerkkinä on Peter Gabriel, joka mursi nilkkansa yritettyään sukeltaa.[lähde? ]
Aiheesta muualla

Kuvia tai muita tiedostoja aiheesta Crowd surfing Wikimedia Commonsissa
David Moravec

| David Moravec> Henkilötiedot |
| --- | --- |
Syntynyt: 24. maaliskuuta 1973 (ikä 51) Opava, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Pituus:  183 cm
Paino:  91 kg
Pelaajaura
Pääsarjaura:  1994–2011
NHL-varaus:  218. varaus, 1998 Buffalo Sabres
| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Saksa 2001 | jääkiekko |  |
|  Kultaa | Norja 1999 | jääkiekko |  |
|  Pronssia | Suomi 1997 | jääkiekko |  |
|  Pronssia | Sveitsi 1998 | jääkiekko |  |
David Moravec (s. 24. maaliskuuta 1973) on tšekkiläinen pelaajauransa lopettanut jääkiekkoilija.
Seurajoukkueissa Moravec on pelannut pääasiassa Tšekin Extraligassa sekä Ruotsin Elitserienin Malmössä, josta siirtyi joulukuussa 2006 SM-liigaan Hämeenlinnan Pallokerhon riveihin, jossa sai kauden päätteeksi pronssia.
Kaudella 1999–2000 Moravec pelasi yhden NHL-ottelun Buffalo Sabresin riveissä.
Moravec on pelannut myös lukuisia otteluita Tšekin maajoukkueessa, ja ratkaisi Tšekille MM-kullan vuonna 2001 loppuottelussa Suomea vastaan. Hän oli myös mukana olympiakultaa voittaneessa Tšekin joukkueessa Naganossa 1998.
Seurat

Vítkovice, Extraliga
Buffalo Sabres, NHL
Lokomotiv Jaroslavl, RHL
Plzeň, Extraliga
Malmö, Elitserien
HPK, SM-liiga
Wolfsburg Grizzly Adams, Saksa
HC Ocelari Trinec, Extraliga
Saavutukset

1 olympiakulta
2 maailmanmestaruutta
2 MM-pronssia
Aiheesta muualla

David Moravec The Internet Hockey Databasessa (englanniksi)
Dexterin laboratorio

| Dexterin laboratorio> Dexter's Laboratory |
| --- | --- |

Tyyli:  Animaatio Komedia Sci-fi
Kestoaika:  22 min
Luoja(t):  Genndy Tartakovsky
Pääosissa:  Christine Cavanaugh Candi Milo Allison Moore Kathryn Cressida Jeff Bennett Kath Soucie
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Boomerang
Esitetty:  28. huhtikuuta 1996 – 20. marraskuuta 2003
Jaksoja:  78
Tuotanto
Tuottaja(t):  Chris Savino   Genndy Tartakovsky
Ohjaaja(t):  Robert Alvarez  Craig McCracken  John McIntyre  Rumen Petkov  Rob Renzetti  Paul Rudish  Chris Savino  David Smith  Genndy Tartakovsky  Tim Walker
Käsikirjoittaja(t):  Charlie Bean  John Cawley  Jeffrey Delman  Walt Dohrn  Laura Glendinning  Kevin Kaliher   Zeke Kamm  Tyler Samuel Lee  Bobby London  Seth MacFarlane  John McIntyre   Cindy Morrow  Clay Morrow  Randy Myers  Mark O'Hare  Carlos Ramos  Chris Reccardi  Amy Keating Rogers  Jason Butler Rote  Paul Rudish  Michael Ryan  Chris Savino   David Smith  Aaron Springer  Genndy Tartakovsky  Bill Wray
Tuotantoyhtiö(t):  Hanna-Barbera Cartoon Network Studios
Palkinnot
Voitetut:  Annie (1997)
Ehdokkuudet:  Emmy (1995, 1996, 1997, 1998) Annie (1997, 1998, 2000) Golden Reel (1998, 2002, 2004)
Aiheesta muualla
Virallinen sivusto
IMDb 
Dexterin laboratorio (Dexter's Laboratory) on 1990-luvun puolessa välissä valmistunut 78-osainen Annie-palkittu ja myös Emmy-ehdokkuuden saanut piirrossarja.
Sarjan pilottijakso Dexter's Laboratory esitettiin jo vuonna 1995, ja suosion myötä siitä tehtiin kokonainen sarja. Sarjan esittäminen aloitettiin Yhdysvalloissa vuonna 1996 Cartoon Networkilla, jolloin sitä tuotettiin aluksi kahden tuotantokauden verran vuosien 1996-1999 aikana. Kolmas ja neljäs kausi kestivät vuodesta 2001 aina vuoteen 2003 asti. Suomessa sarjaa esitettiin ensimmäistä kertaa MTV Juniori -kanavalla vuonna 2007.
Juoni

Dexterin laboratorio kertoo vasta 8-vuotiaasta nerosta nimeltä Dexter, jolla on oma, valtaisan kokoinen salainen laboratorio makuuhuoneensa kirjahyllyn takana. Laboratorioon on useita eri pääsykeinoja, kun salainen ovi tai äänikoodi. Dexter työskenteleekin laboratoriossaan päivät pitkät ja joka kerta hän saa häätää isosiskonsa Dee Deen pois laboratoriostaan, joka mielellään tulee leikkimään Dexterin kanssa ja tuhoamaan hänen viimeisimmät keksinnöt. Dexterillä on myös oma päävihollinen nimeltä Mandark, joka myös Dee Deen tavoin yrittää tuhota Dexterin laboratorion, mutta tarkoituksella. Mandark ja Dexter myös kilpailevat monesti koulussa siitä kumpi on parempi koulun tiedeaineessa. Dexterillä on laboratoriossaan apina, joka on oikeasti supersankari Monkey. Dexter ei kuitenkaan tiedä tätä.
Hahmot

Dexter on neropoika, joka puhuu venäläisellä aksentilla huolimatta amerikkalaissyntyperästään. Hänellä on salainen laboratorio huoneensa kirjahyllyn takana. Siellä Dexter tekee päivittäin erilaisia kokeita ja keksintöjä, kuten uusia kemikaaleja, robotteja, raketteja, apulaitteita ja erityisesti jättiläisrobotteja, joita hän itse ohjaa sisältä käsin taistellakseen arkkivihollistaan Mandarkia vastaan. Suurin osa Dexterin keksinnöistä joutuu tuhotuksi hänen siskonsa Dee Deen vuoksi, joka usein vapaa-ajallaan viettää aikaa veljensä laboratoriossa tanssien ja leikkien, minkä seurauksena hän vahingoittaa veljensä keksintöjä. Dexterin syntymäpäivästä ei ole tietoa, mutta sarjan alkujaksoissa "A Hard Day's Day" paljastetaan hänen horoskooppimerkkinsä olevan Kauris, mutta myöhemmin uudemmissa jaksoissa Dexterin syntymäpäivä näytettiin olevan maaliskuun lopulla, minkä myötä hänen horoskooppinsa olisi Oinas.
Dee Dee on Dexterin isosisko, joka on pirteä, ajattelematon, hyväuskoinen ja yksinkertainen. Hän rakastaa balettia, nukkeja, poneja ja yksisarvisia, sekä leikkimistä veljensä laboratoriossa. Huolimatta idioottimaisuudestaan hänellä huomattavasti paremmat sosiaaliset taidot, kuin Dexterillä ja suositumpi luokassaan. Dee Deen parhaat kaverit ovat Mee Mee ja Lee Lee, joilla on samanlaiset kiinnostuksen kohteet. Hänen tunnuslauseensa sarjan aikana on ollut "Ooooooo. What does this button do?". Kuten Dexter myös Dee Deen tarkkaa syntymäpäivää ei ole tiedossa, mutta jaksossa "A Hard Day's Day" hänen horoskooppinsa kerrottiin olevan Rapu.
Äiti
Isä
Mandark
Mr. Luzinsky
Douglas E. Mordechai
Quadraplex T-3000 -tietokone
Lee Lee
Mee Mee
Pony Puff Princess
Koosalagoopagoop
Action Hank
Apina
Major Glory
Valhallen
Krunk
Äänirooleissa

| 0 | 1 | 2 |
| --- | --- | --- |
|  Christine Cavanaugh  | … |  Dexter (jaksot 1–57)   |
|  Candi Milo  | … |  Dexter (jaksot 58–78)   |
|  Allison Moore  | … |  Dee Dee (kaudet 1 ja 3)   |
|  Kathryn Cressida  | … |  Dee Dee (kaudet 2 ja 4)   |
|  Kath Soucie  | … |  Dexterin äiti, Dexterin tietokone ja agentti Honeydew   |
|  Jeff Bennett  | … |  Dexterin isä   |
|  Eddie Deezen  | … |  Mandark   |
|  Rob Paulsen  | … |  Major Glory   |
|  Frank Welker  | … |  Monkey ja Krunk   |
|  Tom Kenny  | … |  Valhallen   |
|  Dom DeLuise  | … |  Koosalagoopagoop   |
|  Kimberly Brooks  | … |  Mee Mee ja Lee Lee   |
|  Kevin Michael Richardson  | … |  Action Hank   |
Vastaanotto ja arvostelu

Wizard Magazine listasi vuonna 2001 Dexterin laboratorion sijalle 12 laatimassaan kautta aikain sadan parhaan animaatiosarjan listalla. Tammikuussa 2009 IGN-sivuston laatiman sadan parhaan animaatiosarjan listan mukaan Dexterin laboratorio oli sijalla 72.
Choronzon

| Choronzon Akercocke |
| --- | --- | --- |

Studioalbumin tiedot
 Julkaistu: 4. marraskuuta 2003
 Tuottaja(t): Akercocke
 Tyylilaji: blackened death metal
 Kesto: 54.39
 Levy-yhtiö: Earache
Akercocken muut julkaisut
| The Goat of Mendes 2001 | Choronzon 2003 | Words That Go Unspoken, Deeds That Go Undone 2005 |
Choronzon on brittiläisen Akercocke-metalliyhtyeen kolmas studioalbumi. Se julkaistiin vuonna 2003 levymerkillä Earache Records.
Kappaleet

Praise the Name of Satan – 7.10
Prince of the North – 2.04
Leviathan – 7.47
Enraptured by Evil – 4.06
Choronzon – 2.07
Valley of the Crucified – 5.09
Bathykolpian Avatar – 5.25
Upon Coriaceous Wings – 1.46
Scapegoat – 4.13
Son of the Morning – 5.32
Becoming the Adversary – 6.49
Goddess Flesh – 2.31
Kokoonpano

Jason Mendonca – kitara, laulu
Paul Scanlan – kitara
Peter Theobalds – bassokitara
David Gray – rummut, lyömäsoittimet
The Ritz – kosketinsoitin
Kokoonpano > Tuotanto

Martin Bonsoir – äänittäjä
Neil Kernon – miksaaja
John Paul – masteroija
Arvostelut

Allmusic:
Chronicles of Chaos: 8.5/10
Imperiumi: 4/10
Soundi:
Aiheesta muualla

Choronzon Discogsissa. (englanniksi)
Albumi Choronzon Encyclopaedia Metallum -sivustolla (englanniksi)
Dorian van Rijsselberghe

| Mitalit | Mitalit | Mitalit |  |
| --- | --- | --- | --- |
|  Dorian van Rijsselberghe Rion olympialaisissa 2016. |  Dorian van Rijsselberghe Rion olympialaisissa 2016. |  Dorian van Rijsselberghe Rion olympialaisissa 2016. |  |
Maa:  Alankomaat
Miesten kilpapurjehdus
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 | RS:X |  |
|  Kultaa | Rio 2016 | RS:X |  |
| MM-kilpailut   | MM-kilpailut   | MM-kilpailut   |  |
|  Kultaa | Perth 2011 | RS:X |  |
|  Hopeaa | Buzios 2013 | RS:X |  |
|  Hopeaa | Eilat 2016 | RS:X |  |
|  Pronssia | Weymouth 2009 | RS:X |  |
|  Pronssia | Al Mussanah 2015 | RS:X |  |
| EM-kilpailut   | EM-kilpailut   | EM-kilpailut   |  |
|  Hopeaa | Palermo 2015 | RS:X |  |
Dorian Benno Eric van Rijsselberghe (s. 24. marraskuuta 1988 Den Burg) on alankomaalainen kilpapurjehtija, olympiavoittaja ja maailmanmestari. 190 senttimetriä pitkä ja 80 kilogrammaa painava van Rijsselberghe kilpailee purjelautailun RS:X-luokassa. Hän edustaa Waddenteamia.
Van Rijsselberghe saavutti olympiakultaa RS:X-luokasta vuoden 2012 kesäolympialaisista Lontoosta. Hän toimi noissa kisoissa myös Alankomaiden lipunkantajana avajaisissa. Van Rijsselberghe uusi olympiakultansa vuoden 2016 kesäolympialaisissa Rio de Janeirossa. MM-kilpailuissa van Rijsselberghe on saavuttanut kultaa vuodelta 2011 Perthistä, kaksi hopeaa ja kaksi pronssia. EM-kilpailuista hänellä on yksi hopea vuodelta 2015.
Van Rijsselberghe on osallistunut yksiin kesäolympialaisiin. Hänen valmentajanaan toimii Aaron McIntosh. Aiemmin van Rijsselberghe on kilpaillut Mistral-luokassa.
Daniele Greco

| Mitalit | Mitalit | Mitalit |  |
| --- | --- | --- | --- |
|  Greco sisäratojen Euroopan-mestarina 2013. |  Greco sisäratojen Euroopan-mestarina 2013. |  Greco sisäratojen Euroopan-mestarina 2013. |  |
Maa:   Italia
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | kolmiloikka |  |
| Välimeren kilpailut  | Välimeren kilpailut  | Välimeren kilpailut  |  |
|  Pronssia | Pescara 2009 | kolmiloikka |  |
Daniele Greco (s. 1. maaliskuuta 1989 Nardò) on italialainen kolmiloikkaaja.
Greco oli kahdestoista alle 20-vuotiaiden EM-kilpailuissa 2007 tuloksella 15,00 m ja neljäs alle 20-vuotiaiden MM-kilpailuissa 2008 tuloksella 16,33 m. Vuonna 2009 hän karsiutui Torinon sisäratojen EM-kilpailuissa, voitti kultaa alle 23-vuotiaiden EM-kilpailuissa tuloksella 17,20 m ja karsiutui Berliinin MM-kilpailuissa. Välimeren kilpailuissa hän sai pronssia tuloksella 16,64. Seuraavana vuonna hän karsiutui sekä Dohan sisäratojen MM-kilpailuissa että Barcelonan EM-kilpailuissa.
Vuonna 2011 Greco oli kahdeksas Pariisin sisäratojen EM-kilpailuissa tuloksella 16,24 m ja neljäs alle 23-vuotiaiden EM-kilpailuissa tuloksella 16,55 m. Seuraavana vuonna hän sijoittui viidenneksi Istanbulin sisäratojen MM-kilpailuissa tuloksella 17,28 m, mutta karsiutui Helsingin EM-kilpailuissa. Lontoon olympialaisissa hän oli neljäs tuloksella 17,34.
Greco voitti sisäratojen Euroopan-mestaruuden Göteborgissa 2013 sisärataennätyksellään 17,70. Hänen ulkoratojen ennätyksensä on 17,47 m, jonka hän hyppäsi Potenzassa 9. kesäkuuta 2012.
Daniele Laumann

Daniele Laumann (s. 8. heinäkuuta 1961 Toronto, Ontario, Kanada) on kanadalainen entinen soutaja. Hän saavutti soudun pariairokaksikosta yhden olympiamitalin. ja se oli pronssi kesäolympialaisista 1984.
Laumann on 180 senttimetriä pitkä ja painaa 75 kilogrammaa.
Hänen siskonsa Silken Laumann on myös soudun olympiamitalisti.